Σταθμός Ταύρος - Ελευθέριος Βενιζέλος (Μετρό Αθήνας)

Ο Σταθμός Ταύρος - Ελευθέριος Βενιζέλος είναι σταθμός του μετρό της Αθήνας, επί της Γραμμής 1 (γνωστής και ως Ηλεκτρικού), στη χιλιομετρική θέση 6,146 από τον σταθμό Πειραιά. Βρίσκεται επί των ορίων των δήμων Μοσχάτου-Ταύρου και Καλλιθέας. Ονομάστηκε Ταύρος - Ελευθέριος Βενιζέλος προς τιμήν του Έλληνα πρωθυπουργού που πρωτοστάτησε ώστε να κατασκευαστεί ο προσφυγικός οικισμός του Ταύρου. 

 Ιστορία 
Η πρώτη πρόταση για τη δημιουργία σταθμού στην συγκεκριμένη τοποθεσία έγινε το 1925, όταν ο μηχανικός Αλέξανδρος Βερδελής οριοθέτησε στην ίδια σχεδόν θέση τον σταθμό Χαροκόπου, στα πλαίσια της πρότασής του για τη δημιουργία ευρύτερου δικτύου μετρό στην πρωτεύουσα.

Η κατασκευή του σταθμού ξεκίνησε το 1988, ολοκληρώθηκε στις αρχές του 1989 και κόστισε 200 εκατομμύρια δραχμές. Εγκαινιάστηκε στις 6 Φεβρουαρίου 1989.

 Περιγραφή 
Ο σταθμός οριοθετείται από τις οδούς Θεσσαλονίκης και Αγίων Αναργύρων, στο ύψος του 10ου Αθλητικού Κέντρου Καλλιθέας. Διαθέτει κεντρική αποβάθρα και γραμμή εναπόθεσης αμαξοστοιχιών, καθώς και χώρο στάθμευσης αυτοκινήτων στη νότια πλευρά του.Google Maps

 Σταθμός ανταπόκρισης με αστικά λεωφορεία και τρόλεϊ 
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 5 λεωφορειακές γραμμές και 2 γραμμές τρόλεϊ 1, 5, 035, 040, 227, 500, 816.

 Σχεδιάγραμμα σταθμού 

ΕΈδαφος/ΕισιτήριαΕξυπηρέτηση πελατώνΈξοδοι/ΕισιτήριαΕπίπεδοΕ1Αποβάθρα 1 προς Πειραιά (Καλλιθέα) ←Κεντρική αποβάθρα, πόρτες στα αριστεράΑποβάθρα 2 προς Κηφισιά (Πετράλωνα) →

 Παραπομπές 

Ταύρος
Κατηγορία:Δήμος Μοσχάτου - Ταύρου
Κατηγορία:Δήμος Καλλιθέας
Ταύρος